ช่วยสรุปเกี่ยวกับ ค่าเสื่อมและค่าตัดจำหน่าย ให้หน่อยค่ะ
ค่าเสื่อมและค่าตัดจำหน่ายเกิดจากสินทรัพย์ที่เสื่อมไปตามกาลเวลาและถ้าสินทรัพย์พังไปบริษัทก็ไม่มีเครื่องผลิตรายได้บริษัทอาจต้องปิดตัว นักบัญชีจึงทำการตั้งสำรองค่าเสื่อมและค่าตัดจำหน่ายเอาไว้ เป็นรายจ่ายที่ไม่ใช่เงินสดตามมูลค่าของสินทรัพย์ที่ลดลง ทำให้กำไรสุทธิต่ำลง และไม่สามารถจ่ายปันผลเงินก้อนนั้นออกมาได้ ต้องเก็บไว้ซ่อมแซมสินทรัพย์ให้ใช้การได้ ยกตัวอย่าง ซื้อรถมา 1 คัน ราคา 1 ล้านบาท อายุการใช้งาน 5 ปี รถมือสองอายุ 5 ปีราคา 2 แสนบาท แสดงว่าเราต้องหาเงิน 1 ล้าน – 2 แสนบาท = 8 แสนบาททุก 5 ปี เพื่อซื้อรถคันใหม่ ถ้าเราตัดค่าเสื่อมราคาแบบเส้นตรง (ราคาทุน – ซาก)/จำนวนปี = (1,000,000-200,000)/5 = 160,000 แสดงว่าถ้าเราหยอดกระปุกเก็บไว้ปีละ 160,000 สิ้นปีที่ 5 จะมีเงิน 800,000 บาท บวกค่าซาก 200,000 ได้เงิน 1,000,000 บาทไว้ซื้อรถใหม่พอดี ดังนั้นนักบัญชีจึง นำ 160,000 เป็นรายจ่ายทำให้กำไรตำลงเหมือนบังคับให้เราเก็บไว้ซ่อมแซม หรือซื้อใหม่กลายๆ ค่าเสื่อม (Depreciation) และค่าตัดจำหน่าย (Amortization) แตกต่างกันอย่างไร? ค่าเสื่อมราคา (Depreciation) คิดจากสินทรัพย์มีตัวตน เช่น พวกที่ดิน อาคาร อุปกรณ์ ค่าตัดจำหน่าย (Amortization) คิดจากสินทรัพย์ไม่มีตัวตน เช่นสิทธิการเช่า ลิขสิทธิ์
ค่าเสื่อมและค่าตัดจำหน่ายเกิดจากสินทรัพย์ที่เสื่อมตามกาลเวลาและบริษัทอาจปิดตัวเพราะไม่มีเครื่องผลิตรายได้เนื่องจากสินทรัพย์พัง 
ค่าเสื่อมราคาคิดจากสินทรัพย์มีตัวตน ส่วนค่าตัดจำหน่ายคิดจากสินทรัพย์ไม่มีตัวตน
ความรู้ทางการเงิน